मेडिकल, अस्पताल, विद्यालय, पसल, शौचालय कहाँ बनाउने हो ? सडकमा कहाँ फुल रोप्ने हो ? कहाँ नेरको रुख काट्ने हो ? कहाँ ढल बनाउने ? कहाँ के गर्ने यस बारे विस्तृत अध्ययन आवश्यक छ । दीर्घकालिन नीति पनि चाहिन्छ । जहाँ पायो त्यहाँ जसलाई मन लाग्यो त्यसलाई जतिखेर मन लाग्यो त्यतिखेर स्थानीय सरकारले मनलाग्दी गर्न पाउँदैन । नीति बनाउने, त्यसलाई सरोकारवाला वा आम नागरिकको बीचमा पुर्याउने र छलफलपछि मात्र निर्णय गर्ने शैली जान्नुपर्दछ । हावा तालमा लैबरी नाचेर मात्र कहाँ सुन्दर र समृद्ध सहर बन्छ ?
